CELEX: C2005/082/60
Language: fi
Date: 2005-04-02 00:00:00
Title: Asia T-5/05: V.I.C. Verband der Internationalen Caterer in Deutschland e.V:n 10.1.2005 Euroopan yhteisöjen komissiota vastaan nostama kanne

2.4.2005   
            
            
               FI
            
            
               Euroopan unionin virallinen lehti
            
            
               C 82/32
            
         V.I.C. Verband der Internationalen Caterer in Deutschland e.V:n 10.1.2005 Euroopan yhteisöjen komissiota vastaan nostama kanne
   (Asia T-5/05)
   (2005/C 82/60)
   Oikeudenkäyntikieli: saksa
   V.I.C. Verband der Internationalen Caterer in Deutschland e.V, Berliini, on nostanut 10.1.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja K. Kühne.
   Kantaja vaatii, että ensimmäisen oikeusasteen tuomioistuin
   
               1.
            
            
               kumoaa 11.11.2004 päivätyssä kirjeessä olevan päätöksen evätä tutustuminen komissiolle 12.5.1978 tehtyyn Saksan viranomaisten anomukseen saada ottaa käyttöön poikkeavia erityistoimia, ja
            
         
               2.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Riidanalaisessa päätöksessä komissio epäsi ns. avoimuusasetuksen (1) 4 artiklan 5 ja 6 kohdan nojalla kantajan pyynnön saada tutustua asiakirjoihin, jotka koskevat Saksan liittotasavallan anomusta saada ottaa käyttöön poikkeavia erityistoimia kuudennen arvonlisäverodirektiivin (2) 27 artiklan mukaisesti.
   Kantaja väittää, että tutustumispyynnön epääminen merkitsee kantajalle tosiasiallista oikeussuojan epäämistä, koska kantajan valituksen hylkääminen pääasian käsittelyssä perustui pyydettyyn asiakirjaan. Kantajan mukaan tutustumispyynnön epääminen on vastoin avoimuusasetusta.
   Kantajan mielestä tutustumispyynnön epääminen avoimuusasetuksen 4 artiklan 5 ja 6 kohdan nojalla on vastoin EU 1 artiklaa sekä EY 21, EY 207, EY 253 ja EY 255 artiklaa, koska pyydetyn asiakirjan jakelun estäminen ei ole perusteltua.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  Jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste – 17 päivänä toukokuuta 1977 annettu kuudes neuvoston direktiivi 77/388/ETY (EYVL L 145, s. 1).